CSA kondig wedstryde vir 2018/19 internasionale seisoen aan
Standard Bank Protea, Vernon Philander celebrates with teammates
KRIEKET SUID AFRIKA (CSA) het die skedule vir die 2018-19 seisoen aangekondig, wat toere van Zimbabwe, Pakistan en Sri Lanka insluit.
Die seisoen skop af met 'n reeks van drie Eendagwedstryde en drie T20-wedstryde teen Zimbabwe, wat einde September afskop en die middel van Oktober sal eindig
Pakistan sal oor die Feesseisoen Suid Afrika besoek met SuperSport Park wat gasheer sal speel vir die eerste Sunfoil Toets, op Welwillendheidsdag (Desember 26). Die tradisionele Nuwejaars Toets sal op PPC Nuweland gespeel word en die laaste Toets sal middel Januarie op Bidvest Wanderers plaasvind.
Dit sal opgevolg word deur 5 Momentum Eendagwedstryde en drie KFC T20-kragmetings.
Sri Lanka sal hulle toer in die middel van Februarie afskop met Sunfoil Toetse op Kingsmead en St. George's Park gevolg deur 5 Momentum Eendagwedstryde en drie KFC T20-wedstryde.
"Ons is baie opgewonde om die volledige skedule van die plaaslike internasionale seisoen bekend te stel," het die Waarnemende Bestuurshoof van Krieket Suid Afrika, Thabang Moroe, gesê. " Dit gaan 'n baie besige periode wees vr die Standard Bank Proteas en ons gaan die 13 Eendagwedstryde gebruik om die span gereed te kry vir die 2019 Krieketwêreldbeker wat aanstaande Mei in Engeland en Wallis gespeel word."
"Die span het die afgelope seisoen uitstekende krieket gespeel en ons sien uit na nog briljante vertonings van ons stêrre tydens die 5 Toetswedstryde teen Pakistan en Sri Lanka.
"Die wedstryde teen Zimbabwe sal ook in ons kleiner stadions gespeel word en bied alle ondersteuners regoor die land die geleentheid om die Proteas in aksie te sien."
"Ondersteuners het ook nou die geleentheid om hulle vakansieplanne vroeg te beplan sodat hulle die Proteas kan sien speel." het Mnr Moroe afgesluit.
Kagiso Rabada besering Gibson reflekteer oor eerste seisoen as hoofafrigter Philander verniel Aussies tydens laaste oggend Du Plessis, Morkel blink uit, ondanks pyn Proteas kry voorsprong van 400 lopies Bavuma plaas Proteas in algehele beheer Markram skep fondasie vir Proteas voor Aussies terugslaan Markram plaas Proteas in sterk posisie vir gesonde voorsprong Cummins slaan terug na Elgar honderdtal die Proteas goed laat afskop Nuweland maak reg vir nog 'n reuse stryd Rabada terugkeer 'n groot "hupstoot" vir Proteas - Gibson